তিনি একসময়ের ‘মিস হাওয়া হাওয়াই’। যাঁর একেকটি শরীরী মূর্চ্ছনায় ঢেউ উঠত আসমুদ্র হিমাচলের পুরুষ হৃদয়ে। অভিনয়ের দাপটে অবশ্য এখনও কাঁপিয়ে চলেছেন রুপোলি পর্দা। কিন্তু ‘দেহ-পট সনে নট’ সকলই হারায়। পর্দায় তাঁর চেহারা প্রতি মুহূর্তে মনে করিয়ে দেয় আজ তিনি মধ্য পঞ্চাশের এক প্রৌঢ়া। এ বার অপেক্ষা শুরু হয়েছে শ্রীদেবীর পরবর্তী প্রজন্মের। 

এই বিষয়ে অন্যান্য খবর

শ্রীদেবীর মেয়ে জাহ্নবী। সোশ্যাল সাইটে ঝড় তুলেছেন ছবিতে ছবিতে


তাঁর কন্যা জাহ্নবী কপূরের অভিষেকের  অপেক্ষায় ভক্তরা। প্রথম ছবি মুক্তির আগেই তাঁকে আলোচনা তুঙ্গে। বিভিন্ন সময়ে তাঁর খোলামেলা ছবি হইচই ফেলে দিয়েছে সোশ্যাল মিডিয়ায়। সম্প্রতি মায়ের জন্মদিনের পার্টিতে তিনি যে পোশাকে পার্টিতে এলেন তা হয়ে গিয়েছে ভাইরাল।

‘পিঠ-খোলা’ এই পোশাকেই পার্টি মাতালেন শ্রীদেবী তনয়া। ছবি: ইনস্টাগ্রাম। 
১৩ অগস্ট ছিল শ্রীদেবীর জন্মদিন। সেই উপলক্ষে বসেছিল চাঁদের হাট। আর সেখানেই এই পোশাকে এলেন সুন্দরী জাহ্নবী। আর হয়ে উঠলেন পার্টির মধ্যমণি। তাঁর মধ্যে যে তারকা হয়ে ওঠার প্রয়োজনীয় গ্ল্য়ামার মজুত, তা প্রথম ছবির আগেই প্রমাণ করে দিচ্ছেন তিনি।

তাঁর এই ছবি সোশ্যাল মিডিয়ায় হইচই ফেলে দিয়েছে। ছবি: ইনস্টাগ্রাম
এখন দেখার রুপোলি পর্দায় মায়ের মতন ম্যাজিক দেখিয়ে বলিউড কাঁপাতে পারেন কি না জাহ্নবী।